[[Fil:Odsherredbuerne Figur4.jpg|thumb|upright=1.0|[[Odsherredbuerne]] i det nordvestlige Sjælland er Danmarks mest veludviklede system af [[randmoræne]]r dannet under sidste istid, [[Weichsel-istiden]].<ref>Michael Houmark-Nielsen (2015): Odsherredbuerne: et istidslandskab skabt i krydsfeltet mellem tre isstrømme. GeoPark Odsherred, Odsherred kommune, 14 sider</ref>]]
[[Fil: StevnsKlint.jpg|thumb|[[Stevns Klint]] er formentlig Danmarks mest berømte geologiske lokalitet. Som et af få steder i verden findes her mellem den hvide [[skrivekridt]] nederst i klinten og den bølgede [[bryozokalk]] ovenpå rester fra det [[Chicxulub-krateret|gigantiske meteornedslag]], som for 65 mio år siden udryddede [[Dinosaurus|dinosaurerne]].]]
[[Fil:Kastrup clay till 3.jpg|thumb|[[Moræneler]] er Danmarks almindeligste overfladenære jordart, her i en udgave både med en stenhorisont (i midten) og med okkerholdige sandlag (forneden).]]
[[Fil:Pg-lagserie-Hillerød.jpg|thumb|Postglacial lagserie fra mose ved Hillerød: øverst mørkbrun tørv, herunder lysegrøn gytje, nederst varvige ler- og sandlag fra senglacial (målestok 2 m).]]
De mange geologiske begivenheder som i tidens løb har udformet '''[[Danmark]]s [[geologi]]''', kommer kun i ringe grad til udtryk i det nuværende danske landskab, som i langt overvejende grad er udformet i løbet af den [[Weichsel-istiden|seneste istid]] og den efterfølgende [[Holocæn|postglaciale tid]]. I landskabets lavninger og langs kysterne træffes de yngste geologiske lag, mest i form af organiske moseaflejringer og havaflejret sand fra Postglacialtiden. Højere oppe i landskabet dominerer istidslagene, mest i form af [[moræne]]r afsat af [[gletsjer]]e, og smeltevandssand og -grus afsat af floder som førte smeltevand bort fra gletsjerne. Under istidslagene gemmer sig ældre geologiske lag, hvis dannelse rækker mere end 1 mia år tilbage i tiden. Nogle af disse lag kan ses i råstofgrave og kystklinter, men de er mest kendt fra dybe boringer, samt fra [[Bornholms geologi|Bornholm]], hvis geologiske forhold adskiller sig markant fra resten af landet.
Geologi